
INTRODUKTION 


Denne tryksag er ikke en lærebog i vævning, men en orientering om 
LERVAD VÆVERAMME NR. 11, der forklarer, hvordan den samles og be- 
tjenes. Ved udarbejdelsen er det således ikke forudsat, at denne 
vejledning skal kunne stå alene, men at De enten har eller er- 
hverver yderligere viden ved et kursus eller ved hjælp af anden 
vævelitteratur. Vi har valgt at forklare væverammens funktioner 
i den orden, der er given af en vævnings naturlige forløb, - fra 
samlingen af væverammen, over fremstillingen af trenden til af- 
tagningen af det første færdige stykke stof. 


Vævning er et vidtspændende håndværk, og at beskrive et forholds- 
vis enkelt forløb kan være ret så kompliceret, Derfor vil vi an- 
befale Dem først at have ulejlighed med at læse teksten helt i- 
gennem, mindst et par gange, - for pludselig vil de forskellige 
forløb virke indlysende, især når De i dobbelt forstand går hånd- 
gribeligt til værks. 


LERVAD VÆVERAMME NR, 11 er udstyret med 2 skaft og en forenklet 
skaftmekanisme, der fungerer ved hjælp af en special-vævekam. I 
princippet kan en væv med 2 skaft kun udføre en form for vævning 
kaldet "lærredsbinding" -. Til trods herfor tilbyder væverammen 
ved variation af materialer og farver mange kreative muligheder, 
og man kan ved brug af forskellige oppluksteknikker forøge disse. 
Væverammens teknik og funktion er beskrevet side 8 - 9, og det 
anbefales nybegyndere at studere dette afsnit nøje, inden man 
går igang. 


Ved at anskaffe en væv har De vist den første interesse for en 
fascinerende beskæftigelse, der i århundreder har været en af 
menneskets fornemste udtryksformer. Tålmodighed er nødvendig 
for at tileghe sig de håndværksmæssige færdigheder, og vi håber, 
denne vejledning vil være Dem en praktisk hjælp hertil. 


God fornøjelse. 


Med venlig hilsen 
LERVAD 

Væverammens bestanddele: 


Å. Venstre væveside 
B. Højre væveside med 2 pahler 
Cs Tværgående samlingsstykker 


C-1 Alternativ placering af samlingsstykker. 


E. Tøjbom med takliste og pahlhjulbeslag 
F, Trendbom med takliste og pahlhjulbeslag 
K. Kamholdere, højre og venstre, med bolte og nylonmøtrikker. 


Medfølgende tilbehør: 


W. 4 trekantede lister 
260. 4 flade skytter 
261. l mønsterpind (tællepind). 


Ekstra tilbehør: 


N. Stålkam nr. 222 (ritantal og længde specificeres). 
Fodstativ, bestående af: 

D. Tværgående samlingsstykker 

G. Ben med endebolte og nylonmøtrikker 


G-1 Krydsbolt med nylonmøtrik. 

Samling af væveramme nr, 11 
40-60-80-100 cm vævebredder 


16 Udlæg vævesiderne (A og B) med undersiderne opad på en 
plan flade. Bemærk, at pahlerne på B skal vende udad. 
Tøjbommen (E) og trendbommen (F), der er ens, placeres 
løst mellem vævesiderne, akselenderne skydes ind i de 
respektive huller i vævesiderne, og væverammen skubbes 
sammen. 


Pe Samlingsstykkerne (Cc) lægges oven på vævesiderne ud for 
de respektive huller. Bemærk den alternative placerings- 
mulighed C-1 for et eller begge tværgående samlingsstyk- 
ker, der muliggør andre (og højere) indstillingsmuligheder 
for fodstativet. 


- 3 e Detalje af væverammens samlebeslag, der består af: 
a) undersænket skrue 
b) plastic-spændeskive 
L c) tværmøtrik 
Sammenskruening finder sted med en almindelig skruetrækker. 


4. Efter påskrueningen af samlingsstykkerne vendes væverammen 
om, så bommene vender opad, og der udlægges et sæt pahl- 
hjulbeslag i orden ud for hver bomende. 


= De Detalje af pahlhjulbeslaget, der består af følgende dele: 
d) pahl (monteret udvendig på væveside B) 

| e)  pahlhjul 

" f)  spændehåndtag 
&)  skærmskive 
h) fjederskive 

en i) rundhovedet skrue. 


6. Først skubbes pahlhjulet ind over den respektive boms 
akselende, idet det påses, at pahlhjulets tænder vender 
5 korrekt i forhold til pahlen.,. Dernæst skydes spænde- 
håndtaget ind over akselenden, således at dets to tænder 
griber ind i pahlhjulet. Skærmskive og fjederskive 
L sættes yderst i nævnte rækkefælge, og hele beslaget 
spændes stramt til med den rundhovede skrue. 


7. Til sidst sættes der en kamholder (K) på hver væveside, 
og normalt vælger man at montere dem på midten af væve- 
siden, idet man eventuelt kan flytte dem efter behov senere. 


ler 8. Kamholderne skydes ind over vævesiderne fra den indvendige 
side, og nylonmøtrikkerne spændes fast udvendig. 

Samling og montage af fodstativ: 


ls 


2. 


Udlæg, som vist, alle fodstativets dele på en plan flade. 


Først monteres de to tværgående samlingsstykker (D) oven 
på benene med endeboltene (G) ved brug af samlebeslaget, 
der består af følgende: 

a) undersænket skrue 

b) plastic-spændeskive 

c) tværmøtrik. 
Sammenskrueningen finder sted med en almindelig skrue- 
trækker. 


De to samlede par ben vendes om på den plane flade, således 


at de tværgående samlingsstykker (D) vender nedad. Derefter 
skydes de to par ben ind i hinanden, så benenes huller til 


krydsboltene (G-1) er ud for hinanden. Krydsboltene skydes 


igennem benene indefra, og der spændes løst udvendig med 
nylonmøtrikkerne. 


Fodstativet rejses op, og krydsboltene spændes fast. Den 
viste placering af krydsboltene, i de næstnederste huller 
i benene, vil give en gængs arbejdshøjde med væverammen i 
vandret stilling, forudsat at væverammens tværgående sam- 
lingsstykker (Cc) er placeret i deres yderste positioner. 


Væverammen lænes op mod et bord eller en væg. De tvær- 
gående samlingsstykker (c) i væverammen har i hver ende 


to huller for fodstativets endebolte, således at fodstativet 
ikke kan vendes forkert. I dette tilfælde skydes det neder- 
og 


ste par bens endebolte ind i de huller længst mod højre, 


der spændes let med to nylonmøtrikker. Derefter skydes ende- 
boltene på de to øverste ben ind i hullerne længst mod ven- 


stre i det andet samlingsstykke, og igen spændes der let 
med nylonmøtrikkerne. 


Væverammen stilles på gulvet og såvel nylonmøtrikkerne på 
krydsbolte som endebolte kan nu endeligt fastspændes. 


Stålkammen (N) nr. 222 anbringes på sin plads i kamholderens 


mellemste hak, og væverammen er klar til brug. 

VÆVERAMMENS TEKNIK OG FUNKTION 


Vævet stof består af to trådsystemer, der flettes vinkelret 
sammen med hinanden. De to trådsystemer er vist i fig. 1, 
De lodrette hvide tråde kaldes trendtråde, medens de vand- 
rette skraverede kaldes islættråde. Sammenfletningen finder 
sted, hvor trådene krydser hinanden, og disse kryds kaldes 
bindingspunkter. Den måde, sammenfletningen sker på, kaldes 


bindingen, og som nævnt i introduktionen er væveramme nr. 11 


udformet til alene at udføre den mest enkle binding, kaldet 
lærredsbinding. 


De langsgående tråde, trendtrådene, udspændes på væverammen 
mellem dennes trendbom (F) og tøjbom (EB), som vist i fig. 2. 
Herefter kunne man i og for sig udmærket udføre en vævning, 
idet man da helt manuelt ville flette de tværgående islæt- 

tråde meilem trendtrådene. En sådan manuel teknik benyttes 
undertiden, f.eks. ofte ved gobelinvævning (billedvævning). 


En væveramme er imidlertid et mekanisk væveredskab, der er 
forsynet med en skaftmekanisme, således at trendtrådene let 
skilles ad, og derved gør det lettere og hurtigere at udføre 
sammenfletningen,.,  sVæverammens skaftmekanisme er forenklet i 
forhold til andre vævetyper, og som vist i fig. 3 består den 
af en stålkam nr. 222 (N), der er ophængt i 2 kamholdere (K) 


fastspændt på hver af væverammens sider. Stålkammen har lod- 
rette stållameller hver med et hul i midten. Afstanden mellem 
stållamellerne og hullerne deri benævnes rit. Som vist i fig. 


3 trækkes hveranden trendtråd igennem de lodrette rit og hver- 
anden igennem hullerne. 


Når man herefter løfter stålkammen op i kamholdernes (K) øver- 
ste position (hak) som vist i fig. 4, skilles trendtrådene ad, 
idet de i hullerne løftes op, medens de øvrige bliver stående 

i samme niveau. Herved opstår der en afstand (xx) mellem de 

to sæt trendtråde, kaldet et væveskel, hvorigennem islættrådene 
føres. Disse er i forvejen vundet op på en flad skytte nr.260, 
som leveres med væverammen. 


Stålkammen løftes nu ud af kamholderne, og den bruges til at 
trække islættråden på plads mod tøjbommen, som vist i fig. 5. 


Stålkammen anbringes herefter igen i kamholderen, men denne 
gang i nederste position (hak), som vist i fig. 6. Herved 
opstår det 2. væveskel (XX), idet trendtrådene i de lodrette 
FIT (mellemrum) forbliver i niveau, medens trendtrådene i hul- 
lerne føres nedad. Igen kan man nu trække skytten med islæt- 
ten igennem væveskellet, og islættråden trykkes derefter sam- 
men med stålkammen,  Vævningen fortsættes herefter ved at gen- 
tage det i fig. 4, 5 og 6 viste forløb. 


MATERIALER OG GARNBEREGNING 


Der vil ikke i denne vejledning blive givet en gennemgang af 
materialer (garner) til håndvævning, da emnet som oftest er sin 
udførligt behandlet i de fleste vævebøger. 


De mest anvendte garner er naturlige fibre, d.v.s. uld, bomuld og 
hør. Man bør være opmærksom på, at man alene kan anvende garner, 
der er specielt spundet til håndvævning. 


Ethvert garn er beskrevet med et nummer, f.eks. nr. 7, og dette 
angiver trådens sværhed (jo højere tal jo tyndere garn). Garner, 
der er tvundet af mere end en tråd, beskrives ved angivelse af 
trådigheden (antal af enkelttråde) bagved en skråstreg, f.eks. = 
7/2. D.v.s. at garn 7/2 er tvundet af to tråde. Såfremt ingen 

trådighed er angivet, som i det første tilfælde, er garnet altid 

spundet af en tråd. 


Trend og islæt udmåles i længden, hvorimod garn sælges efter 
vægt. Derfor har hvert materiale et systemtal, bomuld har f.eks. 
1600, der viser, hvormange meter bomuldsgarn 1 kg rækker til. 
Nedenfor er vist systemtal for nogle af de mest gængse materia- 
ler: 


Bomuld (engelske numre).... 1600 == 
Bomuld (franske mnumre).... 2000 
Hør, ubleget essensen een 560 
Hør, khkalybleget 00s48503060 5 650 i 
Hør, bleget eller farvet ... 700 
ULD goes derude 1000. 


Systemtallene gør det lettere at udregne vægten af de garner, man — 
har behov for til en bestemt vævning. Garnforretninger vil nor- 
malt kunne opgive systemtal for de materialer, der ikke er nævnt 
her. ' E 


For nybegyndere er udgangspunktet som regel en væveopskrift i en 
vævebog. Først når man har erhvervet sig materialekendskab og 
øvelse i teknik, kan man selv gå i gang med at designe stoffer. 
De fleste vævebøger indeholder et antal opskrifter, garnforret- 
ninger udarbejder ofte nye opskrifter løbende, og på biblioteker 
kan man i vævelitteraturen opsøge opskrifter på traditionelle 
mønstre, 


10 LERVAD 11 
11/73 


En væveopskrift bør normalt indeholde følgende oplysninger: 


Anvendelse: Til vort gennemgående eksempel i denne vejledning 
er valgt et ternet sjal. 


Materialer: Disse kan være forskellige for trendtråde og islæt- 
tråde. Som regel vælges et forholdsvis glat og stærkt materiale 
til trend, da denne udspændes (belastes) i væven og passerer igen- 
nem stålkammen. I vort eksempel er der valgt uldgarn 7/2 til så- 
vel trend som islæt. Da sjalet skal være ternet, er der valgt 

to farver, hvidt og gråt. 


Vævekam: Stålkammen nr. 222, der er speciel for væveramme nr. 11, 
findes med forskellige antal af rit (se under ekstratilbehør side 
T6), således at man kan udføre vævninger med forskellige tætheder 
af trendtråde. Antallet af rit beskrives f.eks. 50/10, hvilket 
betyder, at stålkammen har 5o rit pr. lo cm i længde. Til eksem- 
plet i denne vejledning er anvendt en stålkam med ritantal 40/10. 


Vævebredde: Væveramme nr. 1l leveres med forskellige vævebredder. 
Illustrationerne i vejledningen viser en 80 cm væveramme, og vi 
har valgt at væve sjalet med en vævebredde på 65 cm. Det færdige 
stof trækker sig altid sammen i forhold til vævebredden, normalt 

3 - 5%, afhængigt af materiale og mønster. 


Antal trendtråde: I eksemplet er der en trendtråd for hvert rit 

i stålkammen, hvilket giver 260 trendtråde på 65 cm vævebredde 
(6,5 x 40). Hertil kommer en forstærkning af kanterne med 2 
trendtråde i hver side, således at det samlede trådantal i trenden 
bliver 264 tråde. 


Trendens længde: Udgangspunktet herfor er naturligvis længden på 
det færdige stof, og hertil kommer et tillæg for svind under væv- 
ningen på 8 - 10%. Yderligere medgår der et stykke trend til 
frembinding m.m. af væven, der for væv nr. 11's vedkommende al- 
tid er 25 cm. I det viste eksempel ønskes det færdige sjal at 
blive 200 cm incl. frynser, således at den samlede trendlængde 
bliver 245 cm med nævnte tillæg for svind. 


Islættæthed: Når samme materiale benyttes til trend og islæt, 

vil islættætheden være lig trådtætheden i trenden, (vævekammens 
ritantal med en tråd for hvert rit). Det er tilfældet i eksem- 
plet, hvor der er 40 tråde pr.-1lo cm x 200 cm færdig stoflængde 
= 800 islættråde. Som ved trendtrådene sammentrækker islætten 

sig under vævningen, så også her skal der tillægges 8 - 10% for 
svind. Af hensyn til udregningen er det lettest, at svindet 


tillægges vævebredden, som det er gjort ved udfyldningen af 
omstående formel. 

Trendliste: Når der som i det viste eksempel er tale om en 
flerfarvet trend, bør der også være en trendliste, d.v.s. en 
opstilling over, hvor mange trendtråde der skal være af hver 
farve og deres rækkefølge. For en nybegynder vil det være 
lettest at forstå, når trendlisten er opstillet visuelt, som 
nedenfor, men sådan er det ikke altid vist i vævelitteraturen. 


Farver: Antal trendtråde på vævebredden = 264 

grå 2. 34 64 34 2 
hvid 64 64 

Islætliste: Også islættrådene skal være fordelt med farvefor- 


deling og rækkefølge, og denne kan opstilles i skemaform lige- 
som trendlisten. 


Farver: Antal islættråde på trendlængden = 800 
grå 48 64 48 
hvid 64 64 

gentages 

5 gange 


Mønsterbinding: Som tidligere nævnt er bindingen lærredsbin- 
ding, og mønstertegningen heraf er vist side 8 fig. 1. 


GARNBEREGNING : 


Vægten af det nødvendige garn beregnes ved at udfylde følgende 
formel: 


Trådantal x m længde x antal tråde i garnet ka 


materialets systemtal x garnnummer NH 


Til vort eksempel er der altså følgende garnbehov: 


Trend: 264 x 2,45 x 2 = 0,182 kg 
1000 x 
Tslæt: eee BE SE — sk ke, 


loo0o0 x 7 


Denne garn-vægt skal så igen fordeles på farverne i forhold til 
trådantallene i trend- og islætlisterne. I det viste eksempel 
bliver det halvt af hver, d.v.s. 188 g gråt og 188 g hvidt. 


VÆVEKNUDER : 


Under opsætningen af væverammen er der behov for at kende de 
mest almindelige væveknuder, og de er vist i forløb på mod- 
stående side. Fig. 7 er et råbåndsknob, fig. 8 kaldes en 
enkeltknude, og fig. 9 er almindeligvis kendt som en halv- 
knude, 

fig7a fig7b lig 7e 

fig 9C 

TRENDING PÅ TRENDRAMME NR. 233 


Trendrammen består af en ramme, hvori der er huller, samt 12 
trendpinde, der passer til hullerne. Trendrammen placeres 
liggende løst eller fastspændes på et bord, men kan eventuelt 
i stedet fastgøres på en væg. 


Først udmåles åen ønskede trends længde, i det viste eksempel 
245 cm ved, at man placerer det nødvendige antal trendpinde i 
huller i overensstemmelse med længdemålet. Man afslutter altid 
med to trendpinde, der placeres med et mellemrum på to huliler, 
som vist i fig. lo. Garnet sættes på en paraplygarnvinde nr. 
238, For den uøvede kan det måske være vanskeligt at holde ens- 
artet spænding på tråden, når der vindes direkte fra paraply- 7 
garnvinden. Stor afstand mellem paraplygarnvinden og trend- 

rammen er en fordel, men det kan være en hjælp først at vinde 

et garnnøgle. 


Den første tråd, der ifølge trendlisten skal være grå, bindes 

til den første trendpind. Tråden føres uden om den anden pind, 
uden om de øvrige og inden om den næstsidste trendpind. Når det 
samme gøres i modsat retning, vil der mellem det sidste par 
trendpinde opstå et skel (kryds). Som det fremgår af fig. 11, 
ser skellet (angivet med pilen) ud som et "ottetal" fra oven, og 
det er vigtigt, idet det skal holde orden og rækkefølge på trend- 
trådene, også når den færdige trend opsættes på væverammen. 


Efter hver ottende trendtråd foretages en ombinding med en tælle- 
tråd i skellet. tTælletråden hjælper med at holde tal på det ud- 
førte antal vindinger. Selve ombindingen ses på fig. 12, hvor 
tælletråden lægges ind under skellet, og trådens ender lægges 
over, skiftevis fra begge sider ved de følgende ombindinger efter 
16., 24., og 32. trendtråd, etc.. 


Det er vigtigt, at påvindingen af trenden sker omhyggeligt med 
samme spænding på tråden hele tiden. Ifølge trendlisten side 12 
skal der skiftes til hvid farve efter 36. trendtråd. Den grå tråd 
brydes, her ved den første trendpind, garn i den ny farve sættes 
på paraplygarnvinden, enderne bindes sammen med knude fig. 7, og 
man er klar til at fortsætte trendingen. Ifølge trendlisten fin- 
der de næste farveskift sted efter 100., 164. og 228. trendtråd 
ETCe ss 

Når påvindingen af trenden er tilendebragt, og enden af den 
sidste trendtråd bundet til den første eller sidste trendpind, 
hvilken bestemmes af antal trendtråde, skal ombindingen med 
tælletråden afsluttes med en knude, som det er vist på fig. 13. 


Dernæst skal den øvrige del af trenden ombindes stramt med ca. 
en meters mellemrum, idet man begynder højest en meter fra det 
skel, der skal først på væven. 0Ombindingen skal hjælpe med til 
at holde orden på trenden, så de enkelte trendtråde ikke glider 
i forhold til hinanden under opsætningen. 


Til sidst skal selve skellet ombindes med en skeltråd, som det 
er vist i fig. 14 og 15. Skeltråden afklippes i dobbelt længde 
af vævebredden med et tillæg af 20 cm. Det er vigtigt, at skel- 
tråden har denne længde, idet den også må kunne holde orden på 
skellet, når trenden under opsætningen spredes ud på væven. 
Skeltrådens ender føres op igennem skellenes "ottetaller", og 
bindes sammen med en knude, så der dannes en løkke. Løkkens 
ender afsluttes derefter stramt med en sløjfe som vist i fig. 


15, 


Den færdige trend kan nu tages af trendrammen. Den første trend- 
pind tages op, og åbningen efter den første trendpind bruges som 
første maske i en hækling, som vist i fig. 16. 


Man fortsætter med at aftage og hækle trenden op, idet man bruger 
sin hånd som hæklenål. Når den sidste del af trenden tages af, 
må man ikke "låse" den sidste maske, da det er den ende af tren- 
den, der skal først på væven, fig. 17. 


Til fremstilling af kortere trende kan man også nøjes med at 
bruge et antal (minimum 3) af de simplere og billige trendklod- 
ser nr. 272, vist under ekstratilbehør side T3. 

FORKAMNING PÅ VÆVERAMME 


Før trenden rulles på trendbommen (F), foretager man en forkam- 
ning, d.v.s. at trendtrådene trækkes igennem stålkammen nr. 222 
(N), og denne vil da under bomningen hjælpe til at fordele tren- 
den jævnt på bommen og i dens fulde vævebredde. Stålkammen 
placeres i midterposition i kamholderne (K). Man lægger trenden 
over tøjbommen med den åbne ende af hæklingen nærmest stålkammen, 
d.v.s. den ende af trenden med skeltråden. 0Det er praktisk at 
fastgøre trenden til tøjbommen med en midlertidig snor, som vist 
med en pil i fig. 18. 


Skeltrådens afsluttende sløjfe bindes op, men selve skeltrådens 
knude må ikke bindes op. Tælletråden, derimod, er nu overflødig 
og kan klippes over og fjernes. Derefter bindes skeltrådens en- 
der fast til væverammens sider, som vist med pile i fig. 19. 

Den midlertidige snor, der holdt trenden fast til tøjbommen, kan 
nu fjernes. 


Trenden skal placeres midt i væverammen, og derfor også midt i 
stålkammen., Man udmåler det halve af trendens vævebredde, i 

vort eksempel 37,5 cm fra stålkammens midte for at finde det rit, 
hvor man begynder at trække trendtrådene igennem. Ligeså måler 
man også den halve vævebredde ud fra trendbommens (F) midte for 
at finde den tak i taklisten, hvorom de to første trendtråde skal 
lægges. Trendbommen drejes, så taklisten vender opad og lidt væk 
fra væverammen. 


Ved forkamningen trækkes trendtrådene kun gennem de lodrette åb- 
ninger, d.v.s. igennem hvert andet rit og ingen gennem hullerne. 
Hver to trendtråÅde ender i en løkke, og man bruger en søllenål 
nr. 266 til at fange løkken og trække den gennem rillen med, som 
vist i fig. 20. Man husker, jfv. opskriften, at i hver af tren- 
dens sider er der forstærkning med to ekstra tråde, så igennem 

de to yderste lodrette åbninger i hver side trækkes der altså 
fire trendtråde. Hver løkke lægges om en tak i trendbommens tak- 
liste i en lige linje fra stålkammen, så alle trendtrådene er 
parallelle. Det er vigtigt, at man tager trendtrådene i den ræk- 
kefølge, hvori de holdes af den tværliggende skeltråd. 


Når alle trendtrådene er trukket igennem og lagt om takkerne i 
trendbommen, kontrollerer man, om trenden ligger midt i væveram- 
men, og at trendtrådene er parallelle. Der lægges en trekant - 
liste (w) på hver side af trendbommens takliste, og der bindes 
stramt om trendbom og trekantliste to eller tre steder, som vist 

i fig. 21 ved brug af knude fig. 7. Først nu kan man klippe skel- 
snoren over og fjerne den, og samtidig fjerner man den første 
stramme ombinding på trenden. 

BOMNING OG RITNING 


Til bomningen, d.v.s. når trenden rulles på trendbommen, bør man 
være to personer. Den ene sidder foran tøjbommen og holder tren- 
den stramt, som det ses på fig. 22, medens den anden drejer trend- 
bommen, kontrollerer om trendtrådene er lige stramme og påser, at 
de ikke filtrer i stålkammen,., Under bomningen skal den, der hol- 
der trenden, lade hænderne "klatre" langs trenden. Man må ikke 
lade hænderne glide, da trendtrådene derved kan forskubbes i for- 
hold til hinanden, og det er vigtigt, at trendtrådene har samme 
spænding. 


Når første omgang er drejet på trendbommen, lægges kraftigt papir 
eller pap ind under trenden, så papiret rulles med om bommen for 
hver omgang, hvilket er vist i fig. 23. Herved undgås, at trend- 
trådene glider ned mellem hinanden, hvilket resulterer i uens- 
artet spænding. Papirets kanter bukkes om, da kanttrådene er sær- 
ligt udsatte, og papiret eller pappet skal række ud over hele 
trendbommens bredde. På andre vævetyper bruges i stedet for kraf- 
tigt papir eller pap trendkæppe til dette formål, men de er ikke 
at anbefale til væveramme nr. 11, fordi trendkæppe ville forøge 
trendbommens diameter uforholdsmæssigt meget og reducere væveskel- 
lets størrelse. 


Som bomningen skrider frem fjerner man de øvrige stramme ombin- 


dinger om trenden. Når man er færdig, klipper man trendtrådenes 
endeløkker op med en saks, som vist i fig. 24, og de samles i små 
bundter, der måler ca. 5 cm på stålkammen. Hvert bundt afsluttes 


med en halvknude (fig. 9), så trendtrådene forhindres i at glide 
tilbage igennem stålkammen. 


Ved ritning forstår man at flytte en trendtråd fra hver lodrette 


åbning i stålkammen over til det nærmestliggende hul. Hertil 
bruger man en søllenål nr. 266. Som vist i fig. 25 begynder man 
i højre side. Som under forkamningen huskes forstærkningen med 


kanttråde, således at der i den yderste lodrette åbning bliver 
trukket to trendtråde og ligeså i det yderste hul. iIzen opdeler 
man trendtrådene i små bundter, f.eks. å 20 stk., der afsluttes 
med halvknuder. 


Når man har afsluttet ritningen, kontrollerer man en sidste gang, 
at hveranden trendtråd er trukket igennem lodret åbning og hver- 
anden igennem hul. Hvis ikke opstår der åbninger i det færdige 
stof. Væverammen fremtræder nu som vist i fig, 26, og man er klar 
til frembinding til tøjbom., 

FREMBINDING TIL TØJBOM 


Ved frembinding løses halvknuderne op, og man fordeler trend- 
trådene i små bundter, der svarer til 2 cm på stålkammen (i 
vort eksempel 20 tråde). På hvert bundt bindes en knude fig. 
8. Alle knuder skal være i lige stor afstand fra stålkammen. 
Som vist i fig. 27 kontrolleres afstanden løbende ved sammen- 
ligning med de nærmestliggende bundter. Da det midterste af 
trenden oftest er lidt strammere, og derfor bestemmer knudernes 
afstand fra stålkammen, er det praktisk at begynde midtpå og 
arbejde ud til hver af siderne. 


Tøjbommen (E) drejes, så taklisten vender opad og en smule væk 


fra væven. Den halve trendbredde måles igen ud fra midten af 
bommen, så man finder den første tak, hvortil man binder en 
lang, stærk snor. —Af snoren vindes et lille nøgle, Som det 


fremgår af fig. 28, føres snoren skiftevis igennem løkkerne, 
dannet af de sammenbundne trendtråde, og tilbage om en tak. 
Man skal binde til takker, der ligger ud for de respektive 
trendtråde, så disse ligger i en ret linje fra bom til bom. 
Enden af frembindingssnoren bindes til den sidste tak. 


Dernæst kontrollerer man, at alle de frembundne trendtråde har 
samme spænding. Er dette ikke tilfældet, justeres de pågældende 
ved at stramme eller løsne frembindingssnoren, som vist i fig. 
29, idet der udlignes på de nærmestliggende trendtråde til hver 
side. 


Til sidst lægges der, ligesom ved trendbommen, to trekantlister 
(w) på hver side af taklisten og bindes stramt til tøjbommen 2 - 
3 steder, som vist på fig. 30. 


VÆVNINGENS FORLØB 


Forinden man kan påbegynde vævningen, vinder man garn fra garn- 
vinden over på en eller flere af de flade skytter, som vist i 
fig. 31. Det er praktisk at vinde på flere skytter ad gangen, 
ligesom man jo mindst skal bruge en flad skytte for hver farve 
i islætten, d.v.s. to i eksemplet. 


Under hele opsætningen er væverammen illustreret på fodstativ. 
Når man ikke har anskaffet sig et fodstativ, er det bedst at 
sætte sig med væverammen hvilende i skødet, som vist i fig. 32. 
Når væverammen bruges uden fodstativ, er det bedst at de to 
tværgående samlingsstykker (c) er placeret i deres yderste posi - 
tioner. 

VÆVNINGENS FORLØB (fortsat) 


Vævningen udføres i overensstemmelse med anvisningerne side 

8 — 9. Stålkammen sættes i kamholderens øverste position, 

så det første væveskel dannes, og den første islættråd lægges 
omkring de yderste trendtråde, som vist med en pil i fig. 33. 
Bemærk, hvorledes islættråden ligger løst i en bue, hvilket 
giver den nødvendige ekstra længde og bevirker, at ægkanten 
ikke strammes ind. Det kan være praktisk at lægge en eller to 
flade skytter ind i det første skel, som vist i fig. 33. Det 
giver et fast anslag og retning for de første islættråde, når 
de føres på plads af stålkammen. Den flade skytte fjernes igen, 
når man har vævet 2 - 4 cm. Samtidig bør man kontrollere, at 
man væver jævnt og overholder antallet af islættråde pr. cm, 
jfv. mønsteropskriften side 11. 


Det er vigtigt, at ægkanten ikke strammes ind, således at det 
færdige stof holder samme bredde (vævebredden). Når man har 
vævet 8 - lo cm stof, kan man som hjælp hertil isætte en spreder 
(nr. 265, 55 - 80 cm, som vist under ekstratilbehør). Sprede- 
ren indstilles til den korrekte bredde og sættes i som vist i 
fig. 34. Sprederen flyttes jævnligt under vævningen. 


Ifølge islætlisten side 12 skal der skiftes farve efter 32. 


islættråd (= 8 cm vævet stof). Den sidste tråd knækkes af 

2 - 4 cm fra ægkanten og lægges under eller over den yderste 
trendtråd, som vist med den sorte pil fig. 35, inden tråden 
trækkes på plads med stålkammen. Den ny farve startes på sam- 
me måde i det næste væveskel. Forinden kan garnet være sluppet 
op, og man må skifte flad skytte eller vinde mere garn på skyt- 
ten. Når man skifter til ny skytte med garn med samme farve, 


brydes islættråden af midt på vævebredden, og de to tråde lægges 
dobbelt på 2 - 4 cm, som angivet af den hvide pil i fig, 35, 


Når det færdige stof er 7 - 8 cm fra vævekammen, skal der flyttes 
frem for første gang, d.v.s. at der skal flyttes ny trend frem 

og det færdige stof rulles om tøjbommen. Pahlen på trendbommen 
løftes og man drejer tøjbommen 2 - 3 tænder frem, som vist i fig. 
36, indtil trenden har samme spænding som før. Det er bedst at 
flytte lidt og ofte, hvorved vævningen bliver ensartet. Bemærk, 

at man ikke må flytte frem og flytte spreder samtidig. Det kan 
være praktisk at lægge et stykke kraftigt papir ind ved tøjbommens 
første omdrejning, så taklisten ikke laver mærke i det færdige stof. 


Når man er ved at nå enden på trenden, så den ikke kan flyttes 
mere frem, flytter man kamholderne tilbage, som vist i fig. 37, for 


at udnytte den sidste trendlængde. Når vævningen er afsluttet, 
klippes trenden over umiddelbart foran eller bagved stålkammen, og 
det færdige stof tages af tøjbommen. Derefter fjernes alle trend- 


rester fra trendbommen, så væverammen står klar til næste opsætning. 

HØJDEINDSTILLING AF VÆVERAMME PÅ FODSTATIV 


Væveramme nr. 11 anvendes i vid udstrækning til elementær 
undervisning, omsorgsarbejde og ergoterapi. Derfor er den 
konstrueret med et stort antal forskellige indstillinger af 
højde og arbejdsvinkler, så det vil være muligt at finde 
frem til den mest hensigtsmæssige arbejdsstilling for handi - 
cappede, børn og ældre personer. 


Den mest anvendte indstilling er vist i fig. 38. Væverammens 
tværgående samlingsstykker (g) er placeret i deres yderste po- 
sitioner C-2 og krydsboltene (G-1) er sat i de næstnederste 


huller. Denne montage af samlingsstykkerne giver det laveste 
valg af højdeindstillinger en god balance, og højden vil være 
passende for mange brugere. Anvisninger om montage af sam- 


lingsstykker er givet under samlingen af væverammen side 4-5, 


Det andet yderpunkt af højdeindstillingen opnås ved at montere 
samlingsstykkerne i de alternative inderste positioner (C-1) 

som vist i fig. 39. En mellemting opnås ved kun at flytte et 

af samlingsstykkerne. Herefter kan man ydermere variere højden 
ved at sætte krydsboltene (G-1) i de forskellige huller i benene. 
I fig. 40 vises det venstre samlingsstykke i inderposition. Den 
indstilling gør det lettere for børn og andre brugere med korte 
arme at nå og arbejde med stålkammen. 


Ved at forskyde fodstativets huller i forhold til hinanden kan 
man, som vist i fig. 41, opnå en større eller mindre hældning 
af væverammen, Det er som oftest praktisk, når man laver bil- 
led- eller indpluksvævning, hvor man hele tiden nøje studerer 
den udførte vævning. 


Når man ønsker at indstille fodstativets højde eller hældning, 
er det lettest at følge fremgangsmåden som vist i fig. 42, hvor 
væverammen lænes mod en væg eller lignende: 


1) De fire endeboltes møtrikker på benene (G-2) løsnes, 
men tages ikke af, således at benene har frihed til 
at blive drejet. 

Krydsbolten (G-1) tages ud, 

og indsættes i den valgte position. 

Væverammen rejses op igen, og endebolternes nylon- 
møtrikker spændes til. 


FwW DN 

SAMMENFOLDNING AF VÆVERAMMEN MED FODSTATIV 


Når væverammen skal foldes sammen, er det ligesom ved højdeind- 
stillingen ovenfor lettest at læne væverammen op mod en væg el. 
lign. lodret genstand. Endebolte løsnes og krydsbolte tages ud 
som anført under 1) og 2) ovenfor. Dernæst foldes fodstativets 
ben ind mod væven, så de går på plads imellem hinanden, som det 
fremgår af fig. 43. &Krydsboltene isættes og fodstativet vil nu 
forblive sammenfoldet under oplagring eller transport. 


Hvis der er mange væverammer at opbevare, f.eks. i folkeskolen, 
kan man lægge kamholderne ned som angivet med pilene i fig. 44, 
og det vil således være muligt at stable et større antal væve- 
rammer oven på hinanden. 

LERVAD VÆVE OG TILBEHØR 


På denne side har vi kort beskrevet andre Lervad væve og på de føl- 
gende sider det store udvalg i ekstratilbehør. Ønsker De at vide 
mere, beder vi Dem venligst rekvirere brochurer og prislister, da 
programmet bestandigt er under udvikling. 


Lervad har fremstillet væve i mere end 75 år, og de er i brug i 
alle verdensdele. Dette forhold beror alene på det høje kvalitets- 
niveau, man til stadighed tilstræber. Hensigtsmæssig udformning, 
det bedst egnede træ, der er tørret i egne ovne, nøjagtig maskinel 
og håndværksmæssig forarbejdning og den omhyggelige finish med lak 
bringer som regel også det for øjet mest tilfredsstillende resultat. 
Et Lervad produkt er. sjældent det billigste, men til gengæld vil De 
erhverve et redskab, der er beregnet til at holde og give tilfreds- 
hed i mange år. 


Væv nr. 2 er den store, professionelle håndvæv til designere, kunst- 
håndværkere og kunsthåndværkerskoler. Dens robuste konstruktion gør 
den velegnet til tæppevævning. Den er udstyret med kontramarchop- 
binding og fremstilles med 140, 160 og 200 cm vævebredde, og med 
skaftantal efter behov. Kan leveres med flyveskytteslagbord, efter 
ønske. 


Væv nr. 5, den vertikale gobelinvæv, har loo cm vævebredde, to skaf- 
ter med fodskamler, og et slagbord der udløses af den tredie fod- 
skammel.  Væven har fundet udbredelse inden for sygehuse, idet be- 
vægelsen med hævning af slagbordet udnyttes som led i muskeloptræning. 


Væv nr. 6 er mellemstørrelsen til den enthusiastiske hjemmevæver. 
Leveres med loo cm vævebredde og 6 skaft kontramarchopbinding. Det 
stående slagbord har gjort den til den foretrukne væv til ergoterapi. 


Væv nr. 8 er en let og handy bordvæv med 50 cm vævebredde og 2 skaft 
valseopbinding. Den er særlig velegnet til ergoterapi på hospitaler, 
plejehjem og hjem for ældre, fordi den er ideel at sidde med i sengen. 
Kan leveres med specielt udformede håndtag til optræning af muskler 

i hånd, håndled, albue, arm og skulder. 


Væv nr. 9 er en af de mest populære væve, idet den forbinder den store 
vævs teknik med den lille vævs pladsøkonomi. Fremstilles med 4% skaft 
kontramarchopbinding, 6 fodskamler og 80 cm vævebredde. &Kan foldes 
sammen med stof på væven. 


Væv nr. lo leveres med 80 cm vævebredde, 2 skaft valseopbinding og 
kan foldes sammen med stof på. For en nybegynder er den et bedre 
udgangspunkt end en væveramme, fordi sølskafterne, fodskamlerne og 
det rigtige slagbord medvirker til et mere tilfredsstillende resultat. 


Væveramme nr. 11 er det mest anvendte væveredskab til elementær under- 


visning og hjemmevævning. Den er meget robust med stålaksler i bom- 
mene, og den fungerer med specielt udformede stålkamme nr. 222. Frem- 
stilles i fire vævebredder (40 - 60 - 80 - 100 cm) og leveres uden 


eller med fodstativ, der kan sammenfoldes. 


Væveramme nr. 111 er en ganske lille forenklet væveramme medio cm 
vævebredde, der egner sig til undervisning på allerførste trin. Kan 
også være til megen glæde for børn. 

Trendborde nr. 230-231 består af en vinde, der er anbragt lodret på 

en krydsfod med stålaksel. Tværstykkerne med trendpindene, hvorpå 
skellene dannes, kan anbringes med indbyrdes varierende afstand mellem 
vindens opstandere, og man kan således også lave ganske korte trende 
på et trendbord. Trendbordet har sammenklappelig vinde og krydsfod, 
så det kun behøver at tage plads op, når det er i brug. Det er frem- 
stillet af kraftigt dimensioneret træ og leveres i to størrelser: 


Nr. 230 -… vindens højde 17%0 cm, vindens omkreds 360 cm 
Nr. 231 - vindens højde 141 cm, vindens omkreds 9260 cm. 


Trendstok nr. 232 (kejsestok) er med 20 huller og porcelænsøjer, så 
trådene ikke slides unødigt. Anvendes når man trender med flere tråde 
ad gangen i forbindelse med tenestativ. Længde incl. krog til ophæng- 
ning 146 cm. 


Trendramme nr. 233 anvendes til fremstilling af trende op til 8 - lo 
meter i vævebredder under 85 cm. Den leveres med 12 trendpinde og er 
adskillelig. Mål 47 x 115 cm. 


Trendklods nr. 272 anvendes til ganske små trende. Hvis der skal være 
skel i begge ender af trenden, er det nødvendigt med mindst 4 stk. Er 
med skruetvinge til fastgørelse på bord. Højde 180 mm, leveres i 


æsker å to stk. 


Tenestativ og tene nr. 239-241. Større mængder garn kan ofte nemmere 


behandles på tene, og meget garn leveres på tene i stedet for i fed. 
I tenestativet har hver ten sin egen aksel, og den placeres i stativet 
bagfra. To størrelser: 


Nr. 239 stativ med lo tene, højde 75 cm, bredde Ho cm 
Nr. 240 stativ med 20 tene, højde 150 cm, bredde Ho cm 
Nr. 241 ekstra tene, i karton å lo stk. 


Tenklods nr. 271 er beregnet til at holde tene nr. 241 enkeltvis, fast- 
gøres på bord med tvinge, højde 170 mm, leveres i æsker å 2 stk. 


Dobbelt garnvinde nr. 234 er mere praktisk at bruge end paraplygarn- 


vinden. Leveres med en stor og en lille vinde. Til hver garnvinde 
medfølger to bremselodder i læderstropper, der ophænges vå vindeaksler- 
ne, hvilket sikrer et jævnt løb. Medens feddet sættes vi, kan vindene 


foldes sammen, og deres snore kan indstilles til alle fedstørrelser. 


Nr. 234 stativ med to vinder, højde 112 cm, bredde 50 cm 
Nr. 235 ekstra lille vinde uden bremselod. 
Nr. 236 ekstra stor vinde uden bremselod. 


Bordgarnvinde nr. 237 er en lille handy garnvinde, der også egner sig 
til strikkegarn. Den er indstillelig og anbringes løst på et bord. 


Højde 29 cm. 


Paraplygarnvinde nr. 238 er solidt fremstillet af slankt bøgetræ med 
stålaksel. 0Den er indstillelig med skydeklods og har tvinge til fast- 


spænding på bord. 

Søller: 


Nr. 242  Uferniseret bomuldssølle - længde 170 mm, sølleøje 15 mm 
Nr. 243 Uferniseret bomuldssølle - længde 220 mm, sølleøje 15 mm 
Nr. 244  Uferniseret bomuldssølle - længde 280 mm, sølleøje 15 mm 


Nr. 245. Ferniseret  sbomuldssølle - længde 300 mm, sølleøje 8 mm 
Nr. 246 Ferniseret  bomuldssølle - 
med ståløje - længde 300 mm, sølleøje 5 mm. 


Søller nr. 242 anvendes til væv nr. 8, medens søller nr. 243 anvendes 
til væv nr. 9 og lo. Det er vigtigt at anvende den rigtige søllelæng- 
de, især for de mindre væve, da søllelængden spiller ind ved fastsæt- 
telsen af en vævs indvendige mål. Til større væve er der et valg 
mellem nr. 244, 245 og 246. Ferniserede søller er at foretrække til 
de fleste vævninger, da de ikke filtrer og slider mindre på trend- 
garnet end stålsøller. 


Søllenål nr. 266 letter arbejdet med sølningen, længde 200 mm. 


Stålkam nr. 222 er specielt beregnet til Lervad væverammer nr. 11 og 
111. Fremstillet af slanktårede trælister med plasticbundne stålrit. 
Fås med syv forskellige ritantal (24-36-40-45-50-60-80/10) i de fem 
vævebredder (30-40-60-80-100 cm). Ritantal og længde (vævebredde) 
skal opgives ved bestilling. 


Vævekam nr. 264 anvendes til alle andre væve. Stålrittene er indlagt 
i trælister, der er ombundet med begtråd og papir, De er 116 mm høje, 
hvilket giver mulighed for maksimal skeldannelse i alle væve. Bør 
altid bestilles i længde svarende til vævens indvendige mål, for at 
hele vævebredden kan udnyttes.  Ritantal og længde skal opgives ved 
bestilling. 


Ritnål nr. 267 fremstillet af stål, længde loo mm. 


Redekam nr. 263 til forkamning og bomning. Består af underliste med 
ståltænder i ritantal 10/lo og aftagelig overliste. Bør altid være 
længere end vævens faktiske bredde, så den under brugen kan fastgøres 
til vævesiderne. Leveres i følgende længder: 100-120-140-160-180- 
BGO ci, 


Spredere nr. 265 hjælper til at holde stoffet udspændt i vævebredden 


under vævningen. Indstillingen fastholdes med øjestift. Leveres i 
følgende spændvidder: 

3o - 45 cm 55 - 80 cm 80 - 130 cm 

bo - 55 cm 70 - 1llo cm loo - 150 cm. 


Mønsterpind nr, 261 (eller tællepind) anvendes især til to-skaftede 
væve og væverammer ved ilægning af mønster på lærredsbinding. Leve- 
res i følgende længder: 4o-60-80-100 cm. 


Ryalineal nr. 262 med not til føring af kniv ved opskæring. Leveres 
i fem forskellige højder: 1,5-2,0-2,5-3,0-4,0 cm, alle i 80 cm længde. 


Gobelingaffel nr. 247 (slaggaffel) af jern med 21 ståltænder, tung ud- 
førelse, længde 290 mm, bredde 150 mm. 


Gobelingaffel nr. 248 (slaggaffel) af træ med 12 ståltænder. Længde 
240 mm, bredde 1ll1lo mm. 


Gobelinpind nr. 268 anvendes som kombineret spole og skytte ved 
billedvævning. 

Flade skytter nr. 260 udført af bøgetræ med en skarp kant, hvorved 
de også kan anvendes til at trykke islætten sammen. Leveres i føl- 
gende længder:  40-50-60-80-100 cm. 


Alle håndskytter er fremstillet af bøgetræ og lakeret. Trods det 
gængse udseende adskiller skytterne sig fra de traditionelle på tre 
væsentlige punkter. 1) i stedet for den traditionelle skyttes fje- 
derspindel, der let går i stykker og er vanskelige at reparere, er 
spolespindlerne fastholdt med magneter, hvilket også betyder, at de 
er lettere at bruge. 2) det sædvanlige ende-messingbeslag, der let 
bliver ødelagt ved skyttens fald på et gulv, er afløst af indlagt 
fiber, som man let selv kan afslibe med sandpapir. 3) trådudløbets 
messingbeslag, der til tider griber fat i tråden, er udskiftet med 
minutiøst afdrejede metalstifter, så dette ikke sker. 





Nr. 249 udvendig 300 x 44 x 24 mm 
Almindelig håndskytte spolerum 118 x 36 x 21 mm 
Nr. 250 udvendig 300 x 44 x 24 mm 
Håndskytte med ruller spolerum 9118 x 36 x 21 mm 
Nr. 251 udvendig 3lo x 43 x 28 mm 
Skytte uden bund med ruller spolerum 125 x 34 x 28 mm 
Nr. 252 udvendig 350 x 49 x 28 mm 
Uldgarnsskytte spolerum 145 x 41 x 25 mm 
Nr. 253 udvendig )4%oo x 55 x 28 mm 
Stor uldgarnsskytte spolerum 9186 x 46 x 25 mm. 


Træspoler til håndskytter leveres i æsker å 25 stk. i følgende 
størrelser: Nr. 255-95 mm, nr. 256-105 mm, nr. 257-125 mm, nr. 
258-155 mm. 


Flyveskytte nr. 254 er udført med 


ruller, vippespindel og tre por- udvendig 390 x 40 x 28 mm 
celænsøjer for varieret spænding spolerum 190 x 30 x 26 mm. 
på trådudløbet. 


Træspole nr. 259 til flyveskytte, længde 140 mm. Leveres i æsker 
å 25 stk. 


Spoleapparat nr. 269 til fastspænding på bord. 


Vævebrikker nr. 270 til vævning af bånd, fremstillet af gianspap, 


leveres i sæt å 24 stk., størrelser 80 x 80 mm. 


Vævespjæld nr. 273 til båndvævning, fremstillet af trælister og med 
stålrit. Bredde 200 mm, højde 175 mm incl. håndtag. Leveres med 
følgende ritantal: 36/10, 50/10 og 80/10. 

